**Янка Маўр : 125 гадоў з дня народзінаў**

**МАЎР Янка** (сапр. Фёдараў Іван Міхайлавіч нарадзіўся 10.5. 1883 г. у г. Лібава (цяпер Ліепая, Латвія) у сям'і сталяра — памёр 3.8.1971, бел. пісьменнік; адзін з пачынальнікаў бел. дзіцячай л-ры. Засл. дз. культ. Беларусі (1968). Дзяцінства правёў на радзіме маці - у вёсцы Лебянішкі Ковенскай губерні цяпер Летува). Скончыў пачатковую, затым рамесную навучальню ў Коўне. 3 1899 вучыўся ў Панявежскай настаўніцкай семінарыі, адкуль з апошняга курса выключаны за вальнадумства; у 1903 здаў экзамен экстэрнам. У 1903-06 настаўнічаў. Працаваў памочнікам настаўніка ў Новым Месцы (Летува), у вёсцы Бытча на Барысаўшчыне. У 1906 за ўдзел у нелегальным з'ездзе настаўнікаў у в. Мікалаеўшчына (Стаўбцоўскі р-н) звольнены з працы і трапіў пад нагляд паліцыі. 3 1911 настаўнічаў у Менску У 1920-я г. працаваў у Наркамаце асветы Беларусі, у рэсп. саюзе работнікаў асветы, Бел. дзярж. выд-ве. Друкаваўся з 1923. Аповесць «Чалавек ідзе!..» (1926-27) пра паходжанне чалавека. У апавядакнях «Слёзы Тубі», «Незвычайная прынада», «Лацароні» і інш., у прыгодніцкіх аповесцях «У краіне райскай птушкі» (1927), «Сын вады» (1928) апавядаў пра экзатычныя краіны свету, антычалавечую сутнасць каланіялізму. Першы ў бел. л-ры прыгодніцкі раман «Амок» (1929) пра паўстанне на Яве, напісаны на матэрыяле, які атрымаў ад сяброў-эсперантыстаў. Тут шмат прыгод, таямнічага, загадкавага, апісана жыццё мясц. насельніцгва, прырода. Гумарам, дынамічнымі дыялогамі, элементамі прыгодніцкага жанру адметная аповесць «Палескія рабінзоны» (1930, паводле сцэнарыя М. экранізацыя 1935). «Аповесць будучых дзён» (1932) — першая ў бел. л-ры спроба ў жанры сац. утопіі. Аповесць «ТВТ» (1934) пра цікаўных, дапытлівых і вынаходлівых школьнікаў. У творы паэтызацыя павагі да працы і добрых спраў Асвойваў навук.- фантастычны і аўтабіягр. жанры. У 1927 апубл. казку «Вандраванне па зорках». Фантаст, аповесць «Фантамабіль прафесара Цылякоўскага (1954-55) прысвечана міжпланетным падарожжам. Сваёй асн. кнігай лічыў аўтабіягр. аповесць «Шлях з цемры», дзе паказаў сваё дзяцінства, вучобу ў рамесным вучылішчы, у настаўніцкай семінарыі, раскрыў дыялектыку душы гал. героя. Глыбокім псіхалагізмам вызначаюцца яго апавяданні «Бярозавы конь», «Яно», «Шчасце», «Максімка», «Завошта?». Аўтар п'есы «Памылка» (1940), аднаактовак «Хата э краю» (1941), «Балбатун» (1946). Рэдактар кн. «Ніколі не забудзем» (1948) - успамінаў дзяцей пра вайну. На бел. мову пераклаў паасобныя творы Дз. Маміна-Сібірака, М. Прышвіна, А. Чэхава, Х.К. Андэрсена, Ж. Верна, P. Кіплінга, М. Твена і інш. Дзярж. прэмія Беларусі (1972). Узнагароджаны двума ордэнамі Працоўнага Чырвонага Сцяга, ордэнам «Знак Пашаны» і медалямі. Заслужаны дзеяч культуры БССР (1968).3 1993 прысуджаецца Літ. прэмія яго імя за лепшыя творы для дзяцей. Імем М. названа абл. дзіцячая б-ка ў Менску, Брытчанская 8-гадовая школа (Барысаўскі р-н). У в. Брытча на будынку школы і ў Менску на доме, дзе ён жыў, устаноўлены мемарыяльныя дошкі.

***Крыніца:***

Янка Маўр : 125 гадоў з дня народзінаў // Наша слова. – 2008. – 7 траўня. – С. 1.